text: Varde Sommerspil med nerver på 
  21 juni 2015 kl. 12.17
  Det kedelige forsommer-vejr med regn og kedelige temperaturer - og en ny dyr forestilling giver nerver på
  - Det har jo ikke været det bedste vejr for os, siger pr- og sponsorchef for Varde Sommerspil, Tatjana Johnsson.
  Der er dog blevet 20.000 solgte billetter til den nye forestilling Shrek - The Musical.
  - Så må vi se, hvordan det går med de sidste 10.000 billetter, inden vi har premiere på torsdag, siger hun.
  Der er altid nerver på før en forestilling. Men her er der måske en anelse mere med et budget på omkring 4 mio. kr.
  - Jeg er lidt bekymret over, om vores mange tilskuere i den såkaldte "grå-guld-alder" tror, at Shrek er en ren børneforestilling. Det vil være ærgerligt for den er jo absolut også til os voksne med masser af voksen-humor og af og til også lidt fræk, siger Tatjana Johnsson.
  TV SYD er med ved premieren torsdag.
  
  